   Návrh projektu riadenia a rozvoja materskej školy, Baláta 134,Neded
    
    „Nepraj si, aby to bolo ľahšie. Praj si, aby si bol silnejší .“   J. Rohn 
Úvod 
Návrh projektu riadenia a rozvoja materskej školy nadväzuje na Koncepčný zámer rozvoja materskej školy vypracovaný v roku 2021, kedy sa nám podarilo kompletne zrekonštruovať a znovu nasťahovať do nášho objektu. Vo vnútornom prostredí sa nám podarilo zariadiť priestory tried a pavilónov novým nábytkom. Náš školský dvor sme obohatili o nové hojdačky a pieskovisko. Pokračujeme v budovaní herných prvkov a  snažíme o vytváranie enviro kútikov. Vychádzam z úloh, ktoré  sú deklarované v hlavných dokumentoch schválených Ministerstvom školstva, výskumu, vývoja a mládeže Slovenskej republiky pre rozvoj a spúšťanie najväčšej reformy  vzdelávania na Slovensku od 1.1.2026 . Tieto dokumenty sú zamerané na modernizáciu školy v súčasnom digitálnom veku prinášajúce nielen nové možnosti vzdelávania, ale aj rastúce nároky na technickú správu, kybernetickú bezpečnosť a ochranu citlivých údajov. Z časového hľadiska je dôležité, aby mala naša škola čitateľné poslanie a svoju stratégiu, ktorá je koncipovaná  na dôkladnej analýze externého a interného prostredia. Chcem poukázať na motiváciu, spracovanie vízie školy, orientácie na partnerov, analýzy súčasného stavu, dlhodobého zámeru školy, určenie cieľov a priorít rozvoja školy. 
Materská škola, Baláta 134, Neded je štátna, obecná materská škola bez právnej subjektivity v zriaďovateľskej pôsobnosti obce Neded. Štatutárnym zástupcom je starostka obce.
Materská škola má dve triedy:   1.trieda: deti vo veku 3 – 5 rokov (20 detí) 
                                  2.trieda: deti vo veku 5 – 6 rokov (22 detí) 
Výchova a vzdelávanie v materskej škole sa realizuje v súlade so Štátnym vzdelávacím programom pre predprimárne vzdelávanie, schváleným a vydaným Ministerstvom školstva, výskumu, vývoja a mládeže Slovenskej republiky dňa 1. septembra 2016.
Štátny vzdelávací program je základným kurikulárnym dokumentom, ktorý vymedzuje ciele a princípy výchovy a vzdelávania v súlade so zákonom č. 245/2008 Z. z. o výchove a vzdelávaní (školský zákon) v znení neskorších predpisov.
Na jeho základe je vypracovaný Školský vzdelávací program (ŠkVP) podľa § 7 ods. 4 školského zákona, ktorý zohľadňuje špecifiká materskej školy, jej zameranie a podmienky. Výchovno-vzdelávací proces sa realizuje v súlade s právnymi predpismi účinnými od 1. januára 2026 a ich následnými novelizáciami. Školský vzdelávací program materskej školy pod názvom „Príroda je vychovávateľka života“ reflektuje environmentálne zameranie školy. 
Materská škola je zapojená do projektov: -  Školské  Ovocie , Mlieko 
                                                                          -  Školský med
                                                                                -   Olejko 
                                                                          -   Dajme spolu Gól
     
Motivácia 
Na základe vyhlásenia výberového konania zo dňa 18. 03. 2026 sa uchádzam o pracovnú pozíciu riaditeľky materskej školy.
V materskej škole pôsobím od roku 1995. Mojím cieľom je rozvíjať jej významné poslanie v rámci miestnej komunity – podporovať komplexný osobnostný rozvoj detí v oblasti sociálno-emocionálnej, kognitívnej, telesnej, morálnej a estetickej.
Dlhodobým zámerom je:
•	kvalitne pripraviť deti na vstup do základnej školy, 
•	rozvíjať environmentálne cítenie, 
•	zmysluplne využívať digitálne technológie vo vzdelávaní. 
Medzi moje silné stránky patrí zodpovednosť, empatia, komunikatívnosť, organizačné schopnosti a skúsenosti s riadením. Som pripravená ďalej sa vzdelávať a prispievať k rozvoju školy.
SWOT analýza školy
	Indikátory
	Silné stránky
	Slabé stránky
	Príležitosti
	Riziká

	1.Kvalita edukačného
procesu    
	· Dodržiavanie Štátneho vzdelávacieho programu  pre        predprimárne vzdelávanie v MŠ Uplatňovanie zaujímavých stratégií 
	· Nepružné  zavádzanie inovačných edukačných postupov
· Zavádzanie IKT technológií do edukačného procesu
	· Zapojenie sa, vypracovanie projektov
· Pomoc metodického združenia pri riešení pedagogických problémov
	· Nedostatok motivácie
· Preťaženosť
· Migrácia detí

	2. Kvalita riadenia



	· Demokratický štýl riadenia
· Participácia vedúcich zamestnancov       na riadení
	-   Prenášanie kompetencií na vedúcich zamestnancov
	· Efektívne a transparentné 
        hospodárenie
· Podpora RŠ, zriaďovateľa
	· Nadmerná administratíva

	3. Kvalita ľudských 
    zdrojov
	· 100% kvalifikovanosť 
· Tvorivosť a flexibilita

	· Nedostatočné právne vedomie zamestnancov
· Nižšia miera teoretických poznatkov z oblasti pedagogickej vedy 
· Nedostatočné využívanie IKT
	· Celoživotné vzdelávanie v rámci kariérneho rastu
· Zvyšovanie odbornosti a podpora sebavzdelávania.
· Plán profesijného rozvoja
	· Strata motivácie o vzdelávanie
· Syndróm vyhorenia

	4. Kvalita materiálnych
    podmienok      




	· Plne organizovaná budova

	· Školský dvor s moderným vybavením 
· Dopĺňanie  nových prvkov
	· Získavať kvalitné edukačné pomôcky a publikácie 
· vo VVČ
· Dobrá poloha pracoviskaMŠ 
· Spolupráca so
zriaďovateľom pri riešení chýbajúcich potrieb
	· rozpočet školy

	5. Kvalita spolupráce
    s partnermi
	· Spolupráca s rodinou, RŠ, RZ, ZŠ, ObÚ, CPP, ,  klubom dôchodcov,  MsKs Neded.,
· MS Neded..
	Slabá komunikácia so   zákonnými zástupcami dieťaťa     
	· Dobré vzťahy s rodičmi
· Spoločné zaujímavé aktivity s inštitúciami
	· Pracovná vyťaženosť rodičov
· Zaťaženosť rodičov financovaním potrieb MŠ

	6. Kvalita prezentácie 
    MŠ
	· Súťaže, prehliadky tvorivosti
· Kultúrne vystúpenia besiedky, akadémie
· Prezentácia aktivít,mediách v miestnych organizáciách
	· Zaťaženosť učiteľov 
· Nedostatočná zručnosť práce s PC, internetom, médiami
· Tvorba časopisu
	· Propagácia činnosti v odborných periodikách, tlači

	· Web stránka MŠ
 







Vízia školy 
Mojim cieľom je vytvoriť modernú materskú školu, ktorá:
· poskytuje kvalitné predprimárne vzdelávanie, 
· pripravuje deti na úspešný vstup do základnej školy, 
· podporuje učenie hrou, tvorivosť a radosť, 
· rozvíja kritické myslenie, 
· využíva digitálne technológie, 
· zabezpečuje rovnosť príležitostí pre všetky deti. 
Priority:
      •	rozšírenie krúžkovej činnosti 
      •	podpora pohybových aktivít 
      •	zavádzanie inovatívnych metód 
      •	rozvoj digitálnych kompetencií

Vízia vo vzťahu k zamestnancom
· zvyšovanie kvality výchovno-vzdelávacieho procesu 
· profesijný rozvoj pedagógov 
· podpora kariérneho rastu 
· zlepšenie pracovných podmienok 
· demokratický štýl riadenia 

Vízia vo vzťahu k rodičom a verejnosti 
· zlepšenie komunikácie (dotazníky, stretnutia) 
· dni otvorených dverí 
· zapájanie rodičov do života školy 

Dôležitou súčasťou rozvoja školy je aktívna spolupráca so všetkými zainteresovanými partnermi – miestnymi komunitami, občianskymi združeniami, inštitúciami, podnikateľskými subjektmi a ďalšími skupinami pôsobiacimi v obci a regióne. Cieľom je vytvárať synergické prepojenia, ktoré podporujú rozvoj školy a obohacujú vzdelávací proces detí.

Materská škola má vypracovaný systém ďalšieho vzdelávania pedagogických zamestnancov – Plán profesijného rozvoja. Tento plán vychádza z konkrétnych podmienok, potrieb a stanovených cieľov školy, ako aj z individuálnych plánov profesijného rastu pedagogických zamestnancov.
Cieľom je podporovať zamestnancov v zvyšovaní kvalifikácie prostredníctvom rôznych typov vzdelávania:
Kvalifikačné vzdelávanie – získanie odbornej kvalifikácie alebo doplňujúce vzdelanie
Funkčné vzdelávanie – pre potreby výkonu pracovnej funkcie
Adaptačné vzdelávanie – pre nové alebo začínajúce pedagogické zamestnancov
Predatestačné vzdelávanie – príprava na odbornú skúšku
Inovačné vzdelávanie – zavádzanie nových pedagogických metód a prístupov
Aktualizačné vzdelávanie – prehĺbenie a rozšírenie odborných poznatkov
Pri riadení materskej školy sú stredobodom riadenia ľudia – pedagogickí zamestnanci, ktorí svojimi postojmi a prácou priamo ovplyvňujú rozvoj školy ako celku. Keďže kvalita školy závisí od každého zamestnanca, je nevyhnutné aktívne zapájať všetkých do procesu riadenia a rozhodovania.
Záver
Poslaním materskej školy je a vždy bude vychovať spokojné, šťastné a vyrovnané deti, ktoré budú pripravené na život v spoločnosti. Návrh projektu rozvoja školy stanovuje konkrétne ciele, ktoré by mala materská škola dosiahnuť, a definuje cestu, ktorou sa má uberať, aby tieto ciele naplnila a smerovala k neustálemu zdokonaľovaniu výchovy a vzdelávania ako moderná škola.
Strategickým cieľom je, aby deti aj rodičia boli v materskej škole spokojní a vnímali ju ako bezpečné a dôveryhodné prostredie, kde môžu plne dôverovať všetkým zamestnancom.
Tento dokument je otvorený materiál, ktorý môže byť dopĺňaný, menený a aktualizovaný v súlade so zmenami v legislatíve a s aktuálnymi trendmi vo vzdelávaní.
Úspech riaditeľky je úzko spojený s kolektívom učiteľov a ostatných zamestnancov, ktorí sa aktívne podieľajú na rozvoji školy a uvedomujú si svoju zodpovednosť za jej profil. Kľúčovými hodnotami sú pozitívna klíma školy, vzájomná dôvera a úcta medzi všetkými, ktorí sa podieľajú na výchove a vzdelávaní detí.
Rozvoj školy je podnetnou cestou hľadania, objavovania a nachádzania, ktorá je sama o sebe cenným cieľom a zdrojom učenia pre všetkých – deti, zamestnancov aj rodičov.

 

